Daoust dezhi bezañ bet savet e kêrbenn Rusia, ha ma veze komzet rusianeg er  gêr, he deus desket ivez yezh he zad, an arameeg pe sirieg, hag a vez komzet en Iran, Irak, Siria ha broiou ar Chaokaz, hag ivez e kreisteiz Bro-Rusia. Desket he deus galleg ha saozneg er skol, ha latin ivez evit he flijadur. Dre ma oa dedennet Anna gant ar yezhoù keltiek he deus dibabet da bemzek vloaz deskiñ brezhoneg hech-unan gant levrioù roet gant Viktor Kalygin (un enklasker war an iwerzhoneg). Da choude, da naontek vloaz eo aet Anna da zeskiñ donoch ar brezhoneg da Roazhon. Chomet eo e Breizh etre 1992 ha 1994. Plijout a ra ar yezhoù da Anna ha dreist-holl ar yezhoù, ar yezhoù keltiek en o zouez, peogwir he deus desket ivez iwerzhoneg kozh, gresianeg kozh ha kerneveureg…